Zamora (provincija)
Provincija Zamora (španjolski: Provincia de Zamora) je jedna od devet provincija španjolske autonomne zajednice - Kastilja i Leon, koja se nalazi na sjeverozapadu Španjolske.

Geografske karakteristike 

Provincija Zamora prostire se na površini od 10,561 km² u kojoj živi 177,404 stanovnika. Sa sjevera graniči sa provincijom León, sa istoka sa Valladolid, sa juga sa 
Provincijom Salamanca i sa zapada sa Portugalom.

Provincija Zamora osnovana je 1833. na dijelu teritorija nekadašnjeg Kraljevstva León. Najznačajniji vodotok je rijeka Douro koja protječe preko provincije u smjeru istok-zapad. 
Na jugozapadu, nedaleko od granice sa Portugalom, u dužini od nekih 40 km protiče rijeka Tormes.  

Osim na sjeverozapadu, gdje se nalaze dva posljednja kraka Kantabrijskog gorja ostatak provincije je blago valovita visoravan.

Privreda

Poljoprivreda je najvažnija za ekonomiju provincije, jer se po njenim ravnicama, a naročito u dolini Esla, proizvodi puno žitarica (ječam, pšenica) ali i mahuna, vina i lana. Dok je po brdima razvijeno ovčarstvo. 

Puno doprinose i hidroelektrane podignute na Esli i Douru koje proizvode poprilično električne energije.

Administrativni centar provincije je istoimeni grad Zamora, koji je i velik transportni centar, pored njega veći urbani centri su Benavente i Toro.

Izvori

Vanjske veze 

 Diputación de Zamora  

Pokrajine Španije
Kastilja i Leon